VENDIM
Nr.6, datë 2.2.2015

MBIKËRKESËN E OST SHAPËR RISHIKIMIN DHE PEZULLIMIN E VENDIMIT NR. 141,DATË 26.12.2014 TË BORDIT TË KOMISIONERËVE TË ERE-s“PËR PËRCAKTIMINETARIFËS SË SHËRBIMEVE NDIHMËSE PËR VITIN 2015”

Në mbështetje të nenit 9 të ligjit nr. 9072, datë 22.5.2003, “Për sektorin e energjisë elektrike”, të ndryshuar dhe nenit 16, pika 3, të Rregullave të Praktikes dhe Procedurave të ERE-s, të miratuar me vendimin nr. 21, datë 18.3.2009, Bordi i Komisionerëve të ERE-s në mbledhjen e tij të datës 2.2.2015, pasi u njoh me relacionin e përgatitur nga drejtoritë teknike mbikërkesën e OST sh.a.për rishikimin dhe pezullimin e vendimit nr. 141 datë 26.12.2014 të Bordit të Komisionerëve të ERE-s “Për përcaktiminetarifës së shërbimeve ndihmëse për vitin 2015”,
konstatoi se:
- Mënyra e shpërndarjes së kostove në sistemin elektroenergjetik është diskrecion iERE-s e cila është e detyruarme ligj të mbulojë të gjitha kostot e nevojshme për segmentet e tregut të rregulluar, për mirëfunksionimin e tij.
- Tarifa e shërbimeve ndihmëse aplikohet për herë të parë dhe konsiderohet në fazë eksperimentale.
- Është lënë detyra që, brenda tremujorit të parë të vitit 2015 të rishikohet midis palëve saktësia e llogaritjes dhe testimi i aplikimit të kësaj tarife.
Për gjithë sa më sipër, Bordi i Komisionerëve të ERE-s,

Vendosi:

1. Mospranimin e kërkesës së OST sh.a.për rishikimin dhe pezullimin e vendimit nr.141, datë 26.12.2014 të Bordit të Komisionerëve të ERE-s “Për përcaktiminetarifës së shërbimeve ndihmëse për vitin 2015” si të pabazuar në prova të reja që mund të çojnë Bordin e Komisionerëve të ERE-s në një vendim të ndryshëm nga ai i marrë në vendimin nr.141, datë 26.12.2014.
2. Lënien në fuqi të vendimit nr. 141 datë 26.12.2014 të Bordit të Komisionerëve të ERE-s “Për përcaktiminetarifës sëshërbimeve ndihmëse për vitin 2015”.
3. Drejtoria Juridike dhe e Mbrojtjes së Konsumatorit të njoftojë shoqërinë OST sh.a. për vendimin e Bordit të Komisionerëve të ERE-s. 
Ky vendim hyn në fuqi menjëherë.
Ky vendim botohet në Fletoren Zyrtare.

